text: pragtlilje
  
  publiceret: 2016-11-08 22:05:50+01:00
  Pragtlilje, Lilium speciosum, 1-1,5 m høj art i liljefamilien med brede blade og endestillet klase af store, hvide eller svagt rosa blomster. På indersiden af de tilbagebøjede kronblade findes fremtrædende rødviolette pletter, og støvknapperne er rødbrune. Arten er vildtvoksende i Japan; i Danmark kan den dyrkes på skyggefulde steder, men når først i blomst i sensommeren eller det tidlige efterår.